TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

11.számú

JEGYZŐKÖNYV

HATÁROZATAI
KÖZMEGHALLGATÓ NYÍLT ÜLÉS
108/2008./XI.28./kt.határozat:
                 - 2008. November 28-i KÖZMEGHALLGATÓ






       nyilvános ülés napirendjének elfogadása

109/2008./XI.28./kt.határozat:

     - Az Önkormányzat 2009.évi költségvetési kon-






       cepciójának elfogadása
110/2008./XI.28./kt.határozat:

     - Állami támogatásból adódó kiesés kon-






      cessziós díjból történő kompenzációja

111/2008./XI.28./kt.határozat:

     - Konzorciumi együttműködési megállapodás,







       és fizetendő önrész mértékének jóváhagyása

112/2008./XI.28./kt.határozat:

     - Az Önkormányzat 2009.évi munkatervének






      elfogadása

113/2008./XI.28./kt.határozat:

     - Társulásban fenntartott “Margaréta”






       Óvoda átszervezése, tagintézményként






       való tovább működtetése

114/2008./XI.28./kt.határozat:

     - Társulásban fenntartott “Dobó István” 






      Általános Iskola önálló intézménynek






     “Margaréta” Óvoda tagintézményévé fo-






      gadása

115/2008./XI.28./kt.határozat:

     - Kónya László polgármester részére 1 havi






       külön juttatás megállapítása

116/2008./XI.28./kt.határozat:
             - Sürgősségi fogászati ellátás feladat meg-






      oldására felkérés
Zárt ülésen:

117-123/2008./XI.28./kt.határozat:

     - Szociális kérelmek elbírálása

RENDELETEI

20/2008./XI.28./sz. rendelet:


     - Az ívóvíz 2009.évi díjáról
21/2008./XI.28./sz.rendelet:


     - A szennyvízcsatornaszolgáltatás díjáról

11.sz. 

J  E G Y Z Ő K Ö N Y V

Készült: Készült: a Tikos Községi Önkormányzat Képviselő-testületének 2008. év november hó 28. napján 13,30 órakor a Községháza épületében (Tikos, Iskola u.16.) megtartott  KÖZMEGHALLGATÓ nyilvános  üléséről.

Jelen vannak:  Kónya László polgármester



Bálint András képviselő



Kiss Zoltán Aladárné képviselő

                        Nagy Imre alpolgármester



Rajkai Istvánné képviselő



Vida Józsefné képviselő

Tanácskozási joggal jelen van:   Török Csilla körjegyző

A képviselő-testület KÖZMEGHALLGATÓ nyilvános ülésén 3 fő lakossági érdeklődő jelent meg.

Kónya László polgármester köszönti a megjelenteket, megállapítja , hogy a testület közmeghallgató  nyilvános  ülése határozatképes, az ülést megnyitja. Javaslatot tesz a tárgyalandó napirendi pontokra.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:
108/2008./XI.28./kt.határozat:

Napirend: 1.)  Az Önkormányzat, a Körjegyzőség és az Óvoda 2009.évi költségvetési


koncepciójának elfogadása



Előadó: Kónya László polgármester


      2.) Rendeletalkotás az ívóvíz 2009.évi díjáról



Előadó: Kónya László polgármester


      3.) Rendeletalkotás a szennyvízcsatornaszolgáltatás 2009.évi díjáról



Előadó: Kónya László polgármester


      4.) Konzorciumi együttműködési megállapodás megkötése



Előadó: Kónya László polgármester


       5.) Az Önkormányzat 2009.évi munkaterve


           Előadó: Kónya László polgármester


       6.) „Margaréta” Óvoda tagintézménnyé válás ügye



Előadó: Kónya László polgármester


       7.) Egyéb ügyek

Határidő: azonnal

Felelős: Kónya László polgármester

1.)Napirend tárgyalása
Az Önkormányzat, a Körjegyzőség és az Óvoda 2009.évi költségvetési koncepciójának elfogadása

Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület tagjai az előterjesztésekben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

109/2008./XI.28./kt.határozat:

I.Tikos Község Önkormányzatának Képviselő-testülete az Önkormányzat 2009.évi költségvetéséről szóló, a jegyzőköny mellékletét képező koncepcióban foglaltakat megismerte, megtárgyalta. A 2009.évi költségvetés részletes tervezését a Magyar Köztársaság 2009.évi költségvetéséről szóló törvény elfogadása után kezdi meg.

II.Tikos Község Önkormányzatának Képviselő-testülete a Balatonszentgyörgy-Hollád-Tikos és Vörs Községek Körjegyzősége 2009.évi költségvetési koncepcióját megismerte, megtárgyalta, azt elfogadja.

III.Tikos Község Önkormányzatának Képviselő-testülete a társulásban fenntartott “Margaréta” Óvoda 2009.évi költségvetési koncepcióját megismerte, megtárgyalta, azt elfogadja.

Határidő: azonnal

Felelős: Kónya László polgármester

2.) Napirend tárgyalása

Rendeletalkotás az ívóvíz 2009.évi díjáról

Előadó: Kónya László polgármester

(A rendelettervezet és az írásos előterjesztés jelen jkv. mellékletét képezi.)

Kónya László:

Ismerteti a DRV Zrt. által megküldött, az ívóvíz-, és a szennyvízcsatornaszolgáltatás 2009.évi díjára vonatkozó kalkulációt. Az idei évben is lehetőség van az egy-, vagy a kéttényező díj megállapítására. Javasolja az egytényezős díj megállapítását. Tárgyalt Hollád, Fönyed és Szegederdő polgármesterével, akik tájékoztatták, hogy ők is az egytényezős díjat vezetik be. 

A képviselő-testület tagjai a polgármester általt történt szóbeli kiegészítésben, valamint az DRV Zrt. által küldött írásos előterjesztésben, és a rendelettervezetben foglaltakat megismerték, megtárgyalták.

A képviselő-testület tagjai az írásos előterjesztésben és a rendelettervezetben foglaltakat megismerte, megtárgyalta.

A képviselő-testület 5 igen szavazattal, ellenszavazat nélkül, 1 tartózkodással az alábbi rendeletet alkotta:

Tikos Község Önkormányzata Képviselő-testületének

20/2008./XI.28./sz. rendelete
az ivóvíz 2009.évi díjáról

Tikos Község Önkormányzatának Képviselő-testülete a többszörösen módosított 1990.évi LXXXVII.t.v 7.§.(1) bekezdésében kapott felhatalmazás alapján a közüzemi vízműből szolgáltatott ivóvízért,  2009.évben fizetendő díjakról  az alábbiak szerint rendelkezik:

1.§.

A rendelet hatálya kiterjed Tikos közigazgatási területén a közüzemi vízműből szolgáltatott ivóvíz (a továbbiakban: ivóvíz) szolgáltatást igénybe vevő fogyasztókra.

2.§.

(1) A rendelet alkalmazása szempontjából: Fogyasztó az ivóvíz szolgáltatást igénybe vevő ingatlan tulajdonosa, az ingatlan kezelője, valamint az ingatlant egyéb jogcímen használó is, ha a közüzemi szerződés nem a tulajdonossal, hanem vele jött létre.

(2) Az (1) bekezdés szerinti fogyasztók közül:

a. Lakossági díj fizetésére köteles az a fogyasztó, aki lakossági víz és háztartási vízszükséglete kielégítésére veszi igénybe a szolgáltatást.

b. Közületi díj fizetésére köteles az a.) pontban nem említett összes fogyasztó.

(3) Azoknál az ingatlanoknál, ahol a fogyasztó a szolgáltatás jellege miatt vegyes fogyasztó, tehát lakossági és közületi felhasználás együttesen jelentkezik, a tevékenység megkezdésével egyidejűleg mellékvízmérőt kell felszerelni.

(4) E rendelet alkalmazása szempontjából:

1. ivóvízmérő: a külön jogszabály szerinti, az ivóvízhálózatba beépített – az áramló víz mennyiségének meghatározására szolgáló – hitelesített mérőeszköz (így pl. készülék, berendezés, műszer), ideértve annak tartozékait.

a.) bekötési vízmérő: az ellátásba bekapcsolt ingatlanok vízhasználatának mérésére szolgáló, a bekötővezeték végpontjára telepített,

b.) törzshálózati vízmérő: közvetlenül a törzshálózati fogyasztási helyekre, többek 
között közkifolyókra, tűzcsapokra telepített,

c.) mellékvízmérő: a kötési vízérő után beépített, elkülönített vízhasználat mérésére szolgáló vízmérő

2. gazdálkodó szervezet: a Polgári Törvénykönyv 685 §.c.) pontja szerinti gazdálkodó szervezet

3. lakosság: Tikos település területén lakóhellyel, ill. letelepedési engedéllyel rendelkezők

4. kalibrálás: a vízórák, illetve a szennyvízmérő órák mérési hitelesítése

5. szolgáltató: a víziközmű-létesítmény üzemeltetésével ivóvíz-szolgáltatást és/vagy szennyvízelvezetést és/vagy szennyvíztisztítást - mint közszolgáltatást - végző természetes vagy jogi személy, illetve jogi személyiséggel nem rendelkező társaság;
3.§.

(1) Az Önkormányzat, mint ármegállapító hatóság 2009.évre vonatkozóan úgynevezett egytényezős szolgáltatási díjrendszert állapít meg. Az Önkormányzat a szolgáltatás legmagasabb díját állapítja meg. 

(2) Az (1) bekezdésben megállapított díj a vízmérők alapján történő számlázás költségeit is tartalmazza.

(3) Tikos község területén az alkalmazandó ivóvíz díját e rendelet 1.sz. melléklete tartalmazza.

(4) Nem kell vízdíjat fizetni a közműhálózaton tűzcsapról a tűzoltáshoz használt vízért.

4.§.

(1) A díj fizetésének alapjául szolgáló vízmennyiséget a hitelesített vízmérőn, illetve mellékvízmérőn mért vízmennyiség alapján kell megállapítani.

(2) A felhasznált ivóvíz mennyiségének mérésére szolgáló, a szolgáltató tulajdonában lévő vízmérők, mellékvízmérők, a mérésügyi jogszabályokban előírt időszakos hitelesítéséről a szolgáltató saját költségén köteles gondoskodni.

(3) Elkülönített vízhasználó a saját tulajdonában lévő és mellékszolgáltatási szerződés alapjául szolgáló mellékvízmérő hitelesítéséről, rendkívüli vizsgálatáról saját költségére köteles gondoskodni. Amennyiben ezzel a költségek megelőlegezése mellett a szolgáltatót bízza meg, úgy a szolgáltató a megbízás teljesítését nem tagadhatja meg. Ha hitelesítést - az arról való gondoskodást - az elkülönített vízhasználó elmulasztja, a szolgáltató a mellékszolgáltatási szerződést 15 napos határidővel felmondhatja.

(4) Hiteles vízmérő hiányában a díj fizetésének alapjául szolgáló vízmennyiséget átalánnyal kell meghatározni.

5.§.

(1) A szolgáltatásra, illetőleg a szolgáltató részére végzett víz és szennyvíz átadás-átvételre a fogyasztónak a szolgáltatóval, illetőleg az átadónak az átvevővel szerződést kell kötnie, amely tartalmazza:

a) a szerződő felek és azonosító adatai körében a felek nevét, címét vagy jogi személy, illetőleg jogi személyiséggel nem rendelkező szervezet esetén annak székhelyét, cégjegyzékszámát, továbbá természetes személy esetén a személyi adatok körében anyja nevét, születési helyét és idejét;

b) a szerződés tárgyának fontosabb műszaki jellemzőit, a mennyiségi és minőségi adatokat;

c) a szerződés időbeli hatályát, a szolgáltatás, illetőleg a víz- és szennyvízátadás megkezdésének időpontját;

d) a teljesítés helyét;

e) az ellenérték megállapításának, ezen belül a számlázásnak, a mérőeszköz leolvasásának és a számla kiegyenlítésnek a módját;

f) a szerződésszegés következményeit;

g) a fogyasztó, illetőleg az átvevő személyében bekövetkezett változás bejelentési kötelezettségét a szolgáltató, illetőleg átadó részére;

h) egyéb, a szerződő felek által lényegesnek tartott feltételeket.
(2) A szolgáltatásért a fogyasztónak külön jogszabály szerinti díjat kell fizetnie, kivéve, ha a szolgáltatóval ennél alacsonyabb díj alkalmazásában állapodott meg. A szolgáltatásért a fogyasztónak külön jogszabály szerinti díjat kell fizetnie, kivéve, ha a szolgáltatóval ennél alacsonyabb díj alkalmazásában állapodott meg.
(3) A fogyasztó, illetőleg az elkülönített vízhasználó személyében beállott változást a régi és új fogyasztó, illetőleg elkülönített vízhasználó együttesen köteles a vízmérőállás megjelölésével a változástól számított 30 napon belül a szolgáltatónak bejelenteni. A bejelentés elmulasztása esetén az abból eredő károkért az elköltöző fogyasztó és az új fogyasztó, illetőleg az elkülönített vízhasználó egyetemlegesen felel.

(4) Az egyéni, lakossági családi házakban élő fogyasztók tulajdonosai, vagy használói, - - ha azok vízmérővel, vagy mellékvízmérőkkel rendelkeznek – vízfogyasztásának a leolvasása -   a Kmv.r. 3.§. (1) bekezdés e.) pontja szerinti módjáról a fogyasztási szerződésben történt  megállapodás alapján  - 6 havonta történik.

(5) Az (2) bekezdésben meghatározott lakossági fogyasztók kivételével a közületi fogyasztóknál a vízmérők olvasása évente történik.

(6) Az (2) bekezdésben megjelölt fogyasztók, a vízmérőóra leolvasás közötti időszakban havonta, részszámlában szereplő fogyasztás mennyisége az előző év azonos időszakának megfelelő egy havi átlagfogyasztást tartalmazza, ez e rendeletben meghatározott díjakkal számolva. Elszámoló számla kibocsátására 5 részszámla kiküldését követően kerül sor. Az elszámoló számla alapja a 6 havonta leolvasott vízmérő óra állás alapján mért fogyasztás.

A negyedéves elszámoló számla kibocsátását követően a szolgáltató a következő havi számlában írja jóvá vagy terheli meg azzal az összeggel a fogyasztót, amely az átlagfogyasztás alapján számított fogyasztásnál alacsonyabb vagy magasabb fogyasztásból ered.

(7) A (2) bekezdésben megjelölt fogyasztók esetén a díjfizetés alapja a vízmérőóra leolvasása közötti időszakban, az előző év fogyasztásának megfelelő egy havi átlagfogyasztás. Az éves elszámoló számla kibocsátását követően a szolgáltatói a fogyasztónál az átlagfogyasztáshoz képest magasabb, illetve alacsonyabb fogyasztásból eredő különbözetet elszámoló számlában írja jóvá, vagy terheli meg.

6.§.

Az ivóvíz szolgáltatás igénybevételének szabályait, valamint a kapcsolódó fogalmakat a mindenkor hatályban lévő kormány-, és ágazati miniszteri rendeletek tartalmazzák.

7.§.

(1) E rendelet a kihirdetését követő 34.napon, 2009.év január hó 1.napján lép hatályba.. A rendelet kihirdetéséről a körjegyző az SZMSZ-ben foglaltaknak megfelelően, a helyben szokásos módon gondoskodik.

(2) E rendelet hatályba lépésével egyidejűleg  hatályát veszti a 15/2007./XII.13./sz. rendelet a 2008.évi ívóvíz díjáról.

(3) Abban az esetben, ha a rendelet hatálybalépése és a fogyasztás leolvasás nem esik egybe, a számlázás alapjául szolgáló mennyiséget időarányosan kell megosztani a díjváltozás előtti és utáni időszakra.

(4) A korábban keletkezett ivóvíz használatáért fizetendő díj hátralékok esetén a díjhátralék keletkezésének idején hatályos önkormányzati rendelet díjait kell alkalmazni.

1.sz. melléklet
Tikos  Község Önkormányzata Képviselő-testületének
a 20/2008./XI.28./sz. rendeletéhez
az ívóvíz 2009.évi díjáról

I. Az ívóvíz szolgáltatás díja:

a.) Önkormányzati hatósági díj





954.- Ft + ÁFA

b.) Közületi hatósági díj






954.- Ft + ÁFA

II. Az ívóvíz díjának mértéke

Tikos  Község Önkormányzata illetékességi területén az Önkormányzat tulajdonában lévő víziközműből szolgálatott ívóvíz fajlagos költsége 954.- Ft/m3, (melyből üzemelési díj 861.- Ft, koncessziós/eszközhasználati díj 93.- Ft/m3) mely az általános forgalmi adót nem tartalmazza.

3.) Napirend tárgyalása

Rendeletalkotás a szennyvízcsatornaszolgáltatás 2009.évi díjáról

Előadó: Kónya László polgármester

(A rendelettervezet jelen jkv. mellékletét képezi.)

A képviselő-testület tagjai a rendelettervezetben foglaltakat megismerték, megtárgyalták.

A képviselő-testület 5 igen szavazattal, ellenszavazat nélkül, 1 tartózkodással az alábbi rendeletet alkotta:

Tikos Község Önkormányzatána Képviselő-testülete
21/2008./XI.28./sz.rendelete
a szennyvízcsatornaszolgáltatás díjáról 
Tikos Község Önkormányzatának Képviselő-testülete a többszörösen módosított 1990.évi LXXXVII.tv. 7.§.(1) bekezdésében kapott felhatalmazás alapján a közüzemi csatornamű használatáért fizetendő díjakról a képviselő-testület az alábbiak szerint rendelkezik:

1.§.

A rendelet hatálya kiterjed Tikos község közigazgatási területén a közüzemi csatornamű (a továbbiakban: csatorna) szolgáltatást igénybe vevő fogyasztókra.

2.§.

(1) A rendelet alkalmazása szempontjából: fogyasztó a csatorna szolgáltatást igénybevevő ingatlan tulajdonosa, az ingatlan kezelője, valamint az ingatlant egyéb jogcímen használó is, ha a közüzemi szerződés nem a tulajdonossal, hanem vele jött létre.

(2) Az (1) bekezdés szerint fogyasztók közül 

a. lakossági díj fizetésére köteles az a fogyasztó, aki lakossági használatra veszi igénybe a csatorna szolgáltatást

b. közületi díj fizetésére köteles az a.) pontban nem említett összes fogyasztó

(3) Azoknál az ingatlanoknál, ahol a fogyasztó a szolgáltatás jellege miatt vegyes fogyasztó, tehát lakossági és közületi felhasználás együttesen jelentkezik, a tevékenység megkezdésével egyidejűleg mellékvízmérőt kell felszerelni.

(4) E rendelet alkalmazása szempontjából:

ivóvízmérő: a külön jogszabály szerinti, az ivóvízhálózatba beépített - az áramló víz mennyiségének meghatározására szolgáló - hitelesített mérőeszköz (így például készülék, berendezés, műszer), ideértve annak tartozékai

a) bekötési vízmérő: az ellátásba bekapcsolt ingatlanok vízhasználatának mérésére szolgáló, a bekötővezeték végpontjára telepített,

b) törzshálózati vízmérő: közvetlenül a törzshálózati fogyasztási helyekre, többek között közkifolyókra, tűzcsapokra telepített,

c) mellékvízmérő: a bekötési vízmérő után beépített, elkülönített vízhasználat mérésére 

szolgáló vízmérő
1. gazdálkodó szervezet: A Polgári Törvénykönyv 685.§.c.) pontja szerint gazdálkodó szervezet

2. lakosság: Tikos  település területén lakóhellyel, ill. letelepedési engedéllyel rendelkezők

3. kalibrálás: a vízórák, illetve a szennyvízmérő órák mérési hitelesítése

4. szolgáltató: a víziközmű-létesítmény üzemeltetésével ívóvíz szolgáltatást és/vagy szennyvízelvezetést és/vagy szennyvíztisztítást – mint közszolgáltatást – végző természetes vagy jogi személy, illetve jogi személyiséggel nem rendelkező társaság.

3.§.

(5) Az Önkormányzat, mint ármegállapító hatóság 2009.évre vonatkozóan úgynevezett egytényezős szolgáltatási díjrendszert állapít meg. Az Önkormányzat a szolgáltatás legmagasabb díját állapítja meg. Tikos község területén az alkalmazandó szennyvízcsatornaszolgáltatás díját e rendelet 1.sz. melléklete tartalmazza.

(6) Az (1) bekezdésben megállapított díjakat a szolgáltatónak a lakossági fogyasztók esetében olyan mértékben kell csökkenteni, amilyen mértékű támogatást a díjak mérséklése céljából kap. 

(7) Az (1) bekezdésben meghatározott díj a vízmérők alapján történő számlázás költségeit is tartalmazza.

4.§.

(1) A csatornadíj alapja a csatornaműbe bekötött ingatlanon felhasznált víz mennyisége. A kertes ingatlannal rendelkező lakossági fogyasztók esetén a május 1-től szeptember 30-ig terjedő időszakban a szennyvízcsatorna szolgáltatási díjának mennyiségi alapja az ezen időszakban mért vízfogyasztás államilag meghatározott része.

(2) A díj fizetésének alapjául szolgáló víz mennyiséget a hitelesített vízmérőn, illetve mellékvízmérőn mért vízmennyiség alapján kell megállapítani.

(3) A felhasznált ívóvíz mennyiségének mérésére szolgáló, a szolgáltató tulajdonában lévő vízmérők, mellékvízmérők, a mérésügyi jogszabályokban előírt időszakos hitelesítéséről a szolgáltató saját költségén köteles gondoskodni.

(4) Elkülönített vízhasználó a saját tulajdonában lévő és mellékszolgáltatási szerződés alapjául szolgáló mellékvízmérő hitelesítéséről, rendkívüli vizsgálatáról saját költségére köteles gondoskodni. Amennyiben ezzel a költségek megelőlegezése mellett a szolgáltatót bízza meg, úgy a szolgálgató a megbízás teljesítését nem tagadhatja meg. Ha hitelesítést – az arról való gondoskodást –az elkülönített vízhasználó elmulasztja, a szolgáltató a mellékszolgáltatási szerződést 15 napos határidővel felmondhatja.

(5) Hiteles vízmérő hiányában a díj fizetésének alapjául szolgáló vízmennyiséget átalánnyal kell meghatározni.
5.§.

(1) A szolgáltatásra, illetőleg a szolgáltató részére végzett víz és szennyvíz átadás-átvételre a fogyasztónak a szolgáltatóval, illetőleg az átadónak az átvevővel szerződést kell kötnie, amely tartalmazza.

a.) A szerződő felek és azonosító adati körében a felek nevét, címét, vagy jogi személyi, illetőleg jogi személyiséggel nem rendelkező szervezet esetén annak székhelyét, cégjegyzékszámát, továbbá a természetes személy esetén a személyi adatok körében anyja nevét, születési helyét, és idejét,

b.) A szerződés tárgyának fontosabb műszaki jellemzőit, a mennyiségi és minőségi adatokat

c.) A szerződés időbeli hatályát, a szolgáltatás, illetőleg a víz-, és szennyvízátadás megkezdésének időpontját,

d.) A teljesítés helyét,

e.) Az ellenérték megállapításának, ezen belül a számlázásnak, a mérőeszköz leolvasásának és a számla kiegyenlítésének a módját,

f.) A szerződésszegés következményeit

g.) A fogyasztó, illetőleg az átvevő személyében bekövetkezett változás bejelentési kötelezettségét a szolgáltató, illetőleg az átadó részére

h.) Egyéb, a szerződő felek által lényegesnek tartott feltételeket

(2) A szolgáltatásért a fogyasztónak külön jogszabály szerinti díjat kell fizetnie, kivéve, ha a szolgáltatóval ennél alacsonyabb díj alkalmazásában állapodott meg. A díjat a fogyasztó a szolgáltató által kibocsátott számla ellenértékét a szerződésben meghatározott feltételekkel köteles kiegyenlíteni.

(3) A fogyasztó, illetőleg az elkülönített vízhasználó személyében beállott változást a régi és új fogyasztó, illetőleg elkülönített vízhasználó együttesen köteles a vízmérőállás megjelölésével a változástól számított 30 napon belül a szolgáltatónak bejelenteni. A bejelentés elmulasztása esetén az abból eredő károkért az elköltöző fogyasztó és az új fogyasztó, illetőleg az elkülönített vízhasználó egyetemlegesen felel.

(4) Az egyéni, lakossági családi házakban élő fogyasztók tulajdonosai, vagy használói – ha azok vízmérővel, vagy mellékvízmérővel rendelkeznek – vízfogyasztásának a leolvasása a – Kmv.r. 3.§.(1) bekezdés e.) pontja szerinti módjáról a fogyasztási szerződésben történt megállapodás alapján – 6 havonta történik.

(5) A (2) bekezdésben meghatározott fogyasztók közül  lakossági fogyasztók kivételével a közületi fogyasztóknál a vízmérők olvasása havonta történik.

(6) A (2) bekezdésben megjelölt fogyasztók a vízmérőóra leolvasás közötti időszakban havonta, részszámlában szereplő fogyasztás mennyisége az előző év azonos időszakának megfelelő egy havi átlagfogyasztást tartalmazza, ez e rendeletben meghatározott díjakkal számolva. Elszámoló számla kibocsátására 5 részszámla kiküldését követően kerül sor. Az elszámoló számla alapja a 6 havonta leolvasott vízmérő óra állás alapján mért fogyasztás. 

A féléves elszámoló számla kibocsátását követően a szolgáltató a következő havi számlában írja jóvá vagy terheli meg azzal az összeggel a fogyasztót, amely az átlagfogyasztás alapján számított fogyasztásnál alacsonyabb vagy magasabb fogyasztásból ered.

(7) A (2) bekezdésben megjelölt fogyasztók esetén a díjfizetés alapja a vízmérő leolvasása közötti időszakban, az előző év fogyasztásának megfelelő egy havi átlagfogyasztás. Az éves elszámoló számla kibocsátását követően a szolgáltató a fogyasztónál az átlagfogyasztáshoz képest magasabb, illetve alacsonyabb fogyasztásból eredő különbözetet elszámoló számlában írja jóvá, vagy terheli meg.

6.§.

A csatornaszolgáltatás igénybevételének szabályait, valamint a kapcsolódó fogalmakat a mindenkor hatályban lévő kormány-, és ágazati miniszteri rendeletek tartalmazzák.

7.§.

(1) E rendelet a kihirdetését követő 34.napon, 2009.év január hó 1.napján lép hatályba. A rendelet kihirdetéséről a körjegyző az SZMSZ-ben foglaltaknak megfelelően, a helyben szokásos módon gondoskodik.

(2) E rendelet hatálybalépésével egyidejűleg hatályát veszti a  1/2008./I.14./sz. rendelet.

(3) Abban az esetben, ha a rendelet hatálylépése és a fogyasztás leolvasás nem esik egybe, a számlázás alapjául szolgáló mennyiséget időarányosan kell megosztani a díjváltozás előtti és utáni időszakra.

(8) A korábban keletkezett csatornaszolgáltatás használatáért fizetendő díj hátralékok esetén a díjhátralék keletkezésének idején hatályos önkormányzati rendelet díjait kell alkalmazni.

1.sz. melléklet

Tikos Község Önkormányzata Képviselő-testületének
a 21/2008./XI.28./sz. rendeletéhez
I.A szennyvízcsatornaszolgáltatás 2009.évi  díja:

a.) Önkormányzati hatósági díj





661.- Ft + ÁFA

b.) Közületi hatósági díj






661.- Ft + ÁFA

II.A szennyvízcsatornaszolgáltatás 2009.évi fajlagos díja:

Tikos Község Önkormányzata illetékességi területén a szennyvízcstornaszolgálatás fajlagos költsége 661.- Ft/m3,  (melyből üzemelési díj 561 .- Ft , koncessziós/eszközhasználati díj 100.- Ft/m3 ) mely az általános forgalmi adót nem tartalmazza.

Kónya László:
A testület a november 5-i tárgyalt arról, hogy mivel a Tárcaközi Bizottság kevesebb állami támogatást ítélt meg a víz-, illetve szennyvízcsatornaszolgáltatás díjához képest, mint amennyi a benyűjtott igény vol, ezért dönteni kellett arról a testületnek, hogy a kiesett állami támogatás mértékét milyen formában kívánja kompenzálni. Két lehetőség volt. Az egyik, hogy átterheli a lakosságra, a másik viszont, hogy a koncessziós díjból lefinanszírozza. Ebben az évben egy bizonyos mértéke DRV Zrt. is magára vállalt. A DRV Zrt. a 2009.évvel kapcsolatosan kéri a testület nyilatkozatát arra vonatkozóan, hogy a meg nem ítélt állami támogatásból adódó kiesést  át kívánja-e hárítani a lakosságra, vagy pedig a koncessziós díjból kompenzálja.

Kéri erre vonatkozóan a testület véleményét.

A képviselő-tetület tagjai az írásbeli előterjesztésben, valamint a szóbeli előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat nélkül, 1 tartózkodással meghozta az alábbi határozatát:

110/2008./XI.28./kt.határozat:

Tikos Község Önkormányzatának Képviselő-testülete 2009.évre vonatkozóan a meg nem ítélt állami támogatásból adódó kiesést az ivóvíz-, illetve a szennyvízcsatornaszolgáltatás  tekintetében nem kívánja a fogyasztói díjakban érvényesíteni, hanem a koncessziós djból kívánja kompenzálni.

Határidő: azonnal

Felelős: Kónya László polgármester

4.) Napirend tárgyalása

Konzorciumi együttműködési megállapodás megkötése

Előadó: Kónya László polgármester

(Az írásos előterjesztés és a megállapodás tervezet jelen jkv. mellékletét képezi.)
Kónya László:

Tájékoztatja a testületet, hogy az iskola-óvoda felújítási pályázat egy újabb mérföldkőhöz érkezett. Az I. forduló lezárult, a pályázatot benyújtó konzorcium részére, melynek vezetője a Balatonszentgyörgy Község Önkormányzata, a 883.164.308.- Ft bekerülési összeg 90 %-át ítélték megpályázati támogatásként, azaz 794.847.877.- Ft-ot. A fennmaradó 10 % önrészt, amely 88.316.431.- Ft, a konzorciumban lévő 5 község önkormányzatnak kell biztosítani. Elkészült a konzorciumi együttműködési megállapodás, erről az írásos előterjesztés kiküldésre került.  

Tikos Község Önkormányzatára eső önerő mértéke amennyiben a jelenleg odajáró gyermekek száma szerint kerül megosztásra, úgy 2.879.884.- Ft.  A konzorciumi megállapodást megkötő felek egyikénél felmerült, hogy nem fogadja el a tanulóarányos megosztást, a javaslata szerint, a tulajdoni részarányban kerüljön felosztásra az önrész. A tulajdoni részarányt valamilyen elv között újra kell osztani, mivel Balatonberény Önkormányzata eddig nem volt tulajdonos. Erre a legjobb felosztási elv az állandó lakosságszám. Amennyiben e szerint kerül felosztásra az önrész mértéke,  Tikos községnek a jelenlegi 3 %-kal szemben 3,6 %-ra növekedne a tulajdoni részaránya, és az önerő mértéke 3.214.718.- Ft lenne, amely a tanulóarányoshoz képest mintegy 335 e Ft-os emelkedést mutat.

Természetesen a konzorciumi együttműködési megállapodást mindegyik községnek meg kell tárgyalnia. Az iskola és óvoda működési kiadásai is tanulólétszám arányosan történik, ez az összeg is az alapján let kiszámítva. Elképzelhető, hogy a tárgyalások eredményeképpen más elosztási módszer is felmerül. Akkor a testületnek ismételten tárgyalnia kell a témát, mert az összeg esetlegesen változni fog.

A képviselő-testület tagjai az előterjesztésben és a megállapodás tervezetben foglaltakat megismerték, megtárgyalták.
A képviselő-testület 5 igen szavazattal, ellenszavazat nélkül, 1 tartózkodással meghozta az alábbi határozatát:

111/2008./XI.28./kt.határozat:

I.

Tikos Község Önkormányzatának Képviselő-testülete tudomásul veszi, hogy a DDOP-2007.3.1.2/2F „Integrált kis-, és mikrotérségi oktatási hálózatok és központok fejlesztése” pályázati felhívásra benyújtott  pályázat támogatást nyert (projekt azonosító száma: DDOP-3.1.2/2F-2008-0011)

A projekt költségvetése: 883.164.308.- Ft

Ebből:

· igényelt támogatás: 794.847.877.- Ft

· önkormányzati önrész: 3.214.718.- Ft

· Konzorciumi partnerek önrésze:  85.101.713 .- Ft

A Képviselő-testület az önkormányzatot terhelő önrészt, 3.214.718- Ft vállalja, annak fedezetét költségvetésében biztosítani fogja. 

II.

Tikos  Község Önkormányzatának Képviselő-testülete felhatalmazza Kónya László polgármestert a DDOP-2007.3.1.2/2F „Integrált kis-, és mikrotérségi oktatási hálózatok és központok fejlesztése” pályázati felhívásra benyújtott pályázat (projekt azonosító száma: DDOP-3.1.2/2F-2008-0011) megvalósítása érdekében szükséges nyilatkozatok megtételére, a Balatonberény, Balatonszentgyörgy, Tikos és Vörs Községi Önkormányzatok Képviselő-testületeivel kötendő konzorciumi együttműködési megállapodás, valamint az egyéb szükséges megállapodások, szerződések aláírására.

Határidő: azonnal

Felelős: Kónya László polgármester

5.) Napirend tárgyalása
Az Önkormányzat 2009.évi munkaterve

Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület tagjai az előterjesztésben foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

112/2008./XI.28./kt.határozat:

Tikos Község Önkormányzatának Képviselő-testülete a 2009.évi munkatervet megismerte, megtárgyalta, azt a 2009.évi munkája alapjának tekinti.

Határidő: azonnal

Felelős: Kónya László polgármester

6.) Napirend tárgyalása

„Margaréta” Óvoda tagintézménnyé válás ügye

Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:

Balatonszentgyörgy-Balatonberény-Hollád-Tikos és Vörs Községek Önkormányzatai Közoktatási Intézményfenntartó Társulás keretében tartják fenn az önállóan gazdálkodó, előirányzatai felett önállóan rendelkező  balatonszentgyörgyi székhelyű “Dobó István” Általános Iskolát. Az önkormányzat Balatonberény kivételével szintén társulásban tartják fenn a szintén balatonszentgyörgyi székhelyű részben önállóan gazdálkodó, előirányzatai felett önállóan gazdálkodó “Margaréta” Óvodát. Pályázatot nyújtott be az öt település (konzorciumi együttműködési megállapodást kötve) a DDOP-3-1-2/2F pályázat keretében “Integrált kis-, és mikrotérségi oktatási hálózatok és központjaik fejlesztésére” . A felek a pályázatban vállalták, hogy az eddig is társulásban fenntartott két intézményt integrálják, mégpedig olyan formában, hogy az óvoda az önálló intézményként működő iskola tagintézményévé válik. 

A pályázat I.fordulója nyert, a II. forduló benyújtása van folyamatban, a II. forduló utolsó mérföldkövének benyújtása időpontjára az integrációt el kell végezni.

Javasolja a testületnek, mint intézmény fenntartónak, az integráció elkezdéséhez szükséges döntések meghozatalát.

A képviselő-testület tagjai az írásos előterjesztésben, valamint a szóbeli kiegészítésben foglalatkat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

113/2008./XI.28./kt.határozat:

Tikos Község Önkormányzatának Képviselő-testülete mint a Balatonszentgyörgy-Hollád-Tikos és Vörs Községek Óvoda Intézményfenntartói Társulás útján a „Margaréta” Óvoda (8710 Balatonszentgyörgy, Csillagvár u.4.) fenntartója elvi döntést hoz arról, hogy a fenti óvodát tagintézményi formában kívánja üzemeltetni, az átszervezésnek megfelelően az önállóan gazdálkodó, előirányzatai felett önállóan gazdálkodó „Dobó István” Általános iskolához tagintézményként csatlakozzon.

Határidő: azonnal

Felelős: Kónya László polgármester

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

114/2008./XI.28./kt.határozat:

Tikos Község Önkormányzatának Képviselő-testülete elvi döntést hoz arról,  hogy a jelenleg Balatonszentgyörgy-Hollád-Tikos és Vörs Községek Önkormányzatai által társulásban fenntartott balatonszentgyörgyi székhelyű” Margaréta” Óvoda, a Balatonszentgyörgy-Balatonberény-Hollád-Tikos és Vörs Községek Önkormányzatai Közoktatási Intézményfenntartó Társulása által fenntartott önállóan gazdálkodó, előirányzatai felett önállóan rendelkező „Dobó István” Általános Iskola tagintézményévé váljon.

Határidő: azonnal

Felelős: Kónya László  polgármester

7.) Napirend tárgyalása
7.1. Sürgősségi (hétvégi és munkaszüneti napi) fogászati ügyelet megoldása

Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:

Az ÁNTSZ Marcali, Csurgói, Fonyódi, Lengyeltóti, Nagyatádi Kistérségi Intézete Marcali megkereste azzal, hogy felhívja a figyelmet arra, hogy a 47/2004.(V.11./ ESzCsM rendelet szabályozza a fogorvosi ügyelet szervezet.  A holládi lakosok fogászati ellátását szerződés alapján a NÉDENT Bt. végzi a balatonszentgyörgyi fogorvosi rendelőben, amely azonban a hétvégi ügyeletre nem terjed ki. A holládi emberek hétvégén általában Keszthelyre jártak el fogászatra sürgős esetben, ugyanis az ügyelet Marcaliban nem volt elérhető. Legközelebb csak Kaposváron vehették volna igénybe a sürgősségi fogászati ellátást a holládi betegek.

Ennek megoldása mindenképpen összefogást kíván, ugyanis az egyes községek egyedül egyáltalán nem, de még mikrotérségi szinten sem tudják megoldani a feladatot. Javasolja a testületnek, hogy keresse mega Marcali Többcélú Kistérségi Társulás Elnökét azzal, hogy gondolkodjon el a Társulási Tanács azon, hogy kistérségi szinten e feladatot hogyan lehetne megszervezni az orvosi ügyelethez hasonlóan.

A képviselő-testület tagjai az írásos előterjesztésben és a szóbeli kiegészítésben foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

115/2008./XI.28./kt.határozat:

Tikos Község Önkormányzatának Képviselő-testülete a 47/2004./V.11./ESzCsM rendeletben foglalt előírásoknak megfelelően a sürgősségi (hétvégi és munka szüneti napokon történő) fogászati ügyelet megszervezését önállóan nem tudja elvégezni.

Megkeresi a Marcali Többcélú Kistérségi Társulás Társulási Tanácsának elnökét, hogy a sürgősségi fogászati ügyelet megszervezését az orvosi ügyelethez hasonlóan próbálja megszervezni, és működés részleteit dolgozza ki.

Határidő: azonnal

Felelős: Kónya László polgármester

7.2. Kónya László polgármester részére 1 havi külön juttatás megállapítása

Előadó: Bálint András Ügyrendi Bizottság elnöke

(Szóbeli előterjesztés)

Az Ügyrendi Bizottság tárgyalt arról, hogy a tiszteletdíjas polgármester részére az 1994.évi LXIV.tv. a polgármesteri tisztség ellátásának egyes kérdéseiről és az önkormányzati képviselők tiszteletdíjáról 4/A.§.(1) bekezdés értelmében lehetőség van arra, hogy a végzett munkája alapján a képviselő-testület a tiszteletdíja 6 havi mértékéig terjedő jutalmat állapíthat meg. Javasolja a testület részére, hogy a polgármester részére a végzett munkájának elismeréseképpen a testület 1 havi tiszteletdíjának megfelelő mértékű jutalmat állapítson meg.

Kónya László polgármester bejelentette a személyes érintettségét, valamint azt, hogy a szavazás során tartózkodni fog. Az ülés vezetését átadja Nagy Imre alpolgármester részére.
Nagy Imre alpolgármester:

A polgármester úr jól végzi a munkáját, éjt nappallá téve dolgozik a községért. Javasolja a jutalom megállapítását.

A képviselő-testület a javaslat figyelembe vételével 5 igen szavazattal, ellenszavazat nélkül, 1 tartózkodással meghozta az alábbi határozatát:

116/2008./XI.28./kt.határozat:
Tikos Község Önkormányzatának Képviselő-testülete Kónya László társadalmi megbízatású polgármester részére – 1 havi tiszteletdíjának megfelelő – bruttó 131.575.- Ft, azaz Egyszázharmincegyezerötszázhetvenöt 00/100 forint – jutalmat állapít meg a z 1994.évi LXIV.tv. 4/A.§.(1) bekezdésében foglalt felhatalmazás alapján.

Határidő: azonnal

Felelős: Nagy Imre alpolgármester
Nagy Imre alpolgármester az ülés vezetését visszaadja Kónya László polgármester részére, a testület ülése továbbra is határozatképes, az ülés folytatódik!!!

7.3. Lakosság véleményei, javaslatai
Kónya László polgármester ismerteti a megjelent lakossági érdeklődőkkel az önkormányzat 2008.évben végzett tevékenységét.

A lakosság részéről. vélemény, javaslat, hozzászólás nem merült fel.ű

7.4. A képviselő-testület egyhangúlag a továbbiakban tárgyalandó ügyekre – jellegük miatt – zárt ülést rendel el, a KÖZMEGHALLGATÓ nyilvános ülést berekeszti.

k.m.f.t.

Kónya László 

